# Lauren Price

| Lauren Price |
| --- |
|  |
| Ganwyd | 25 Mehefin 1994  Casnewydd  |
| Dinasyddiaeth |  Cymru |
| *Alma mater* | * Ysgol Gyfun Heol Ddu
 |
| Galwedigaeth | paffiwr, kickboxer, pêl-droediwr  |
| Taldra | 167 centimetr  |
| Pwysau | welter |
| Gwobr/au | MBE  |
| Chwaraeon |
| Tîm/au | Tîm pêl-droed cenedlaethol merched Cymru, C.P.D. Merched Dinas Caerdydd  |
| Safle | amddiffynnwr  |
| Gwlad chwaraeon | Cymru  |

Mae **Lauren Louise Price** (ganwyd 25 Mehefin 1994) yn baffiwr/bocsiwr proffesiynol o Gymru sy'n bencampwraig pwysau welter y byd (WBC, WBA, IBF, IBO, Cylchgrawn Ring) ac yn enillydd medal aur olympaidd bocsio.

Cyn hynny, roedd Lauren yn focsiwr amatur, ac yn gyn-gic-focsiwr a phêl-droediwr.

Cafodd ei henwi yn Bersonoliaeth Chwaraeon y Flwyddyn BBC Cymru 2021.

## Bywyd cynnar

Cafodd Price ei geni yng Nghasnewydd, ond cafodd ei magu yng Nghaerffili, gan ei thaid a’i nain. Cafodd ei haddysg yn Ysgol Gyfun Heolddu, Bargod. Dangosodd ddiddordeb mawr mewn sawl camp, gan gymryd pêl-droed, pêl-rwyd a bocsio cic yn ddeg oed, yr olaf ar ôl anogaeth gan ei thad-cu.

## Gyrfa chwaraeon

Fel cic-focsiwr, enillodd Price fedal arian mewn digwyddiad ym Mhencampwriaethau'r Byd yn Athen yn 2007 yn 13 oed, gan gystadlu yn erbyn gwrthwynebwyr ddwywaith ei hoedran, a daeth y cystadleuydd ieuengaf erioed ym Mhencampwriaethau Prydain. Aeth ymlaen i fod yn bencampwr pedair gwaith y byd ac yn bencampwr Ewropeaidd chwe-amser yn y gamp ac yn ddiweddarach cystadlodd yn Taekwondo.

Ar ôl bod yn gapten ar Gymru ar lefel dan-19, enillodd ddau gap dros dîm pêl-droed cenedlaethol merched Cymru yn 2012-2013 tra'n chwarae i dîm pêl-droed Dinas Caerdydd. Fe wnaeth hi hefyd chwarae dros dîm pêl-rwyd Cymru.

### Paffio amatur

Cynrychiolodd Cymru yn y dosbarth pwysau canol y menywod yng Ngemau'r Gymanwlad 2014, lle enillodd fedal efydd. Hi oedd y fenyw gyntaf o Gymru i ennill medal focsio Gemau'r Gymanwlad. Ragorodd hi ar hyn drwy ennill aur yng Ngemau'r Gymanwlad 2018 yn yr Arfordir Aur, Awstralia. Ar ôl curo’r bocsiwr o’r Iseldiroedd Nouchka Fontijn yn y rownd gynderfynol pwysau canol aeth ymlaen i ennill y fedal aur yn erbyn Li Qian o China yng Ngemau Olympaidd 2021 yn Tokyo.

### Paffio proffesiynol

Enillodd Lauren ei gornest broffesiynol gyntaf yn erbyn Valgerdur Gudsten-sdottir o Wlad yr Iâ ar 11 Mehefin 2022.

Daeth yn bencampwraig byd ar 11 Mai 2024 wrth guro Jessica McCaskill yng Nghaerdydd. Enillodd Lauren deitlau byd pwysau welter cylchgrawn Ring, WBA ac IBO. Cerddodd i'r cylch bocsio i gân Yma o Hyd gan Dafydd Iwan. Ar ôl ennill ei gornest, dywedodd, "Dwi ond yn mynd i wella. 'Da chi'n gweld beth mae Katie Taylor wedi gwneud dros Iwerddon; dwi isio gwneud yr un peth dros Gymru".

Amddiffynnodd Price ei theitlau byd yn llwyddiannus yng Nghaerdydd ar 4 Ebrill 2026. Enillodd ar bwyntiau yn erbyn Stephanie Piñeiro.

## Cofnod paffio proffesiynol

| Rhif
 | Canlyniad
 | Record
 | Gwrthwynebydd
 | Math
 | Rownd, amser
 | Dyddiad
 | Lleoliad
 | Nodiadau
 |
| --- | --- | --- | --- | --- | --- | --- | --- | --- |
| 9
 | Ennill
 | 9-0
 | Natasha Jonas
 | Penderfyniad Unfryd
 | 10
 | 7 Mawrth 2025
 | Royal Albert Hall, Lloegr | Ennill Pencampwriaeth Byd Pwysau Welter WBC ac IBF.
Cadw Pencampwriaeth Byd Pwysau Welter WBA, IBO, Cylchgrawn Ring.

 |
| 8
 | Ennill
 | 8-0
 | Bexcy Mateus
 | Taro Allan Technegol
 | 3 (10), 1:42 | 14 Rhagfyr 2024
 | Canolfan Arddangos Lerpwl, Lloegr | Cadw Pencampwriaeth Byd Pwysau Welter WBA, IBO a Cylchgrawn Ring |
| 7
 | Ennill
 | 7-0
 | Jessica McCaskill
 | Penderfyniad Technegol
 | 9 (10)
 | 11 Mai 2024
 | Utilita Arena, Caerdydd, Cymru | Ennill Pencampwriaeth Byd Pwysau Welter WBA, IBO a Cylchgrawn Ring |
| 6
 | Ennill
 | 6-0
 | Silvia Bortot
 | Pwyntiau
 | 8
 | 10 Rhagfyr 2023
 | Bournemouth International Centre, Bournemouth, Lloegr |  |
| 5
 | Ennill
 | 5–0
 | Lolita Muzeya
 | Penderfyniad Technegol
 | 6 (8), 0:24 | 2 Medi 2023
 | Manchester Arena, Manceinion, Lloegr | Torriad i ben Muzeya ar ol taro pen yn y 5ed rownd |
| 4
 | Ennill
 | 4–0
 | Kirstie Bavington
 | Penderfyniad
 | 10
 | 6 Mai 2023
 | Resorts World Arena, Birmingham, Lloegr | Enillodd Bencampwriaeth Pwyasu Welter Prydain (Tro cyntaf erioed i'r wobr gael ei chynnig) |
| 3
 | Ennill
 | 3–0
 | Naomi Mannes
 | Penderfyniad Unfryd
 | 8
 | 11 Mawrth 2023
 | Zénith Paris, Paris, Ffrainc |  |
| 2
 | Ennill
 | 2–0
 | Timea Belik
 | Taro Allan Technegol
 | 4 (6), 1:18 | 15 Hydref 2022
 | O2 Arena, Llundain, Lloegr |  |
| 1
 | Ennill
 | 1–0
 | Valgerdur Gudstensdottir
 | Pwyntiau
 | 6
 | 11 Mehefin 2022
 | SSE Arena Wembley, Llundain, Lloegr |  |

## Gweler hefyd

* Pencampwyr bocsio y byd o Gymru

## Cyfeiriadau